CELEX: 32006R1115
Language: da
Date: 2006-07-20 00:00:00
Title: Kommissionens forordning (EF) nr. 1115/2006 af  20. juli 2006  om ændring af forordning (EØF) nr. 3703/85 om fastsættelse af gennemførelsesbestemmelser vedrørende de fælles handelsnormer for visse ferske eller kølede fisk

21.7.2006   
            
            
               DA
            
            
               Den Europæiske Unions Tidende
            
            
               L 199/6
            
         KOMMISSIONENS FORORDNING (EF) Nr. 1115/2006
   af 20. juli 2006
   om ændring af forordning (EØF) nr. 3703/85 om fastsættelse af gennemførelsesbestemmelser vedrørende de fælles handelsnormer for visse ferske eller kølede fisk
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 104/2000 af 17. december 1999 om den fælles markedsordning for fiskerivarer og akvakulturprodukter (1), særlig artikel 2, stk. 3, og artikel 3, stk. 4,
   under henvisning til Rådets forordning (EF) nr. 2406/96 af 26. november 1996 om fælles handelsnormer for visse fiskerivarer (2), særlig artikel 8, stk. 4, og artikel 9, og
   ud fra følgende betragtninger:
   
               (1)
            
            
               Forordning (EF) nr. 2406/96 fastsætter fælles handelsnormer for visse fiskerivarer. De nærmere regler for anvendelsen af disse normer er fastsat ved Kommissionens forordning (EF) nr. 3703/85 (3).
            
         
               (2)
            
            
               Ifølge artikel 9 i forordning (EF) nr. 2406/96 kan pelagiske fisk klassificeres på grundlag af stikprøver for at sikre, at de fælles handelsnormer for sådanne arter følges.
            
         
               (3)
            
            
               Der er ved ændring af forordning (EF) nr. 2406/96 ved Kommissionens forordning (EF) nr. 790/2005 (4) også fastsat fælles handelsnormer for brisling.
            
         
               (4)
            
            
               De detaljerede regler for klassificering og vejning af pelagiske fisk i forordning (EØF) nr. 3703/85 finder i dag ikke anvendelse for brisling. Forordningen bør derfor ændres til også at omfatte denne art.
            
         
               (5)
            
            
               De i denne forordning fastsatte foranstaltninger er i overensstemmelse med udtalelse fra Forvaltningskomitéen for Fiskerivarer —
            
         UDSTEDT FØLGENDE FORORDNING:
   Artikel 1
   I forordning (EØF) nr. 3703/85 foretages følgende ændringer:
   
               1)
            
            
               I bilag I indsættes teksten i bilaget til nærværende forordning.
            
         
               2)
            
            
               I bilag II indsættes følgende:
               
                           »8)
                        
                        
                           Brisling af Sprattus sprattus-arten«.
                        
                     
         Artikel 2
   Denne forordning træder i kraft på syvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 20. juli 2006.
      
         
            På Kommissionens vegne
         
         Joe BORG
         
            Medlem af Kommissionen
         
      
   
   
      (1)  EFT L 17 af 21.1.2000, s. 22. Ændret ved tiltrædelsesakten af 2003.
   
      (2)  EFT L 334 af 23.12.1996, s. 1. Senest ændret ved Kommissionens forordning (EF) nr. 790/2005 (EUT L 132 af 26.5.2005, s. 15).
   
      (3)  EFT L 351 af 28.12.1985, s. 63. Ændret ved forordning (EØF) nr. 3506/89 (EFT L 342 af 24.11.1989, s. 11).
   
      (4)  EUT L 132 af 26.5.2005, s. 15.
   
      BILAG
      
         
                     Art
                  
                  
                     Størrelse
                  
                  
                     Mængde
                  
                  
                     Koefficienter
                  
               
                     »Brisling
                  
                  
                     1
                  
                  
                     1
                  
                  
                     0,92«